ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
"நிதி தொழில்நுட்பத்தை செயல்படுத்துவதில் உலக சராசரி 64% ஆக இருக்கும் நிலையில், இந்தியாவில் இது 87% ஆக அதிக அளவில் உள்ளது": திரு பியூஷ் கோயல்
உலகின் மிகப்பெரிய டிஜிட்டல் சந்தைகளில் ஒன்றாக இந்தியா மாறும் என்று மத்திய வர்த்தகம் மற்றும் தொழில்கள், நுகர்வோர் விவகாரங்கள் & உணவு மற்றும் பொது விநியோகம் மற்றும் ஜவுளி அமைச்சர் திரு பியூஷ் கோயல் கூறினார்.
இரண்டாவது உலகளாவிய ஃபின்டெக் திருவிழா-2021-ல் காணொலி மூலம் உரையாற்றிய அமைச்சர், "நிதி தொழில்நுட்பத்தை செயல்படுத்துவதில் உலக சராசரி 64% ஆக இருக்கும் நிலையில், இந்தியாவில் இது 87% ஆக அதிக அளவில் உள்ளது,” என்றார்.
"மே 2021 நிலவரப்படி, இந்தியாவின் ஒருங்கிணைந்த கட்டண தளம்  224 வங்கிகளின் பங்களிப்போடு $68 பில்லியன் மதிப்பிலான 2.6 பில்லியன் பரிவர்த்தனைகளை கண்டுள்ளது. ஆகஸ்ட் 2021-ல் இது வரை இல்லாத அளவில் 3.6 பில்லியனுக்கும் அதிகமான பரிவர்த்தனைகளை பதிவு செய்துள்ளது" என்று திரு கோயல் கூறினார். "கடந்த ஆண்டு 2 டிரில்லியனுக்கும் அதிகமான பரிவர்த்தனைகள் ஏஈபிஎஸ்  மூலம் செயல்படுத்தப்பட்டன," என்று அவர் மேலும் கூறினார்.
பெருந்தொற்றின் போது இந்தியாவின் நிதி தொழில்நுட்ப  துறை மக்களுக்கு பேருதவி புரிந்ததாகவும், ஊரடங்கு மற்றும் கொவிட் இரண்டாவது அலையின் போது வீட்டில் இருந்தாவாறே பாதுகாப்பான முறையில் பரிவர்த்தனைகளை மேற்கொள்ள உதவியதாகவும் அமைச்சர் கூறினார்.
தேசிய அகண்ட அலைவரிசை  திட்டத்தின் கீழ் விரைவில் இந்தியாவின் ஒவ்வொரு கிராமத்திலும் அதிவேக இணைய வசதி கிடைக்கும். மேலும், இந்த சக்தியைப் பயன்படுத்தி இந்தியாவை ஃபின்டெக் புதுமைகளின் மையமாக மாற்ற முடியும் என்று அவர் கூறினார்.
இந்திய ஃபின்டெக் சந்தைகளில் புது நிறுவனங்கள் வெற்றிகரமாக இயங்குகின்றன என்றும் இந்தியாவின் சந்தை தற்போது 31 பில்லியன் அமெரிக்க டாலராக மதிப்பிடப்பட்டுள்ளதாகவும், 2025-க்குள் 84 பில்லியன் டாலராக வளரும் என்று எதிர்பார்க்கப்படுகிறது என்றும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1759602
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 209.40கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 209.40 கோடிக்கும் அதிகமான  டோஸ்கள் செலுத்தப்பட்டுள்ளன 2,78,34,092 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.99 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 1,01,166 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.23 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.58 சதவீதமாக உள்ளது. கடந்த 24 மணி நேரத்தில் 13,900 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,36,99,435.
இந்தியாவில் கடந்த 24 மணி நேரத்தில் 13,272 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,15,231 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.21 கோடி  வாராந்திரத் தொற்று 3.87 சதவீதமாக உள்ளது. தினசரித் தொற்று விகிதம் 4.21 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1853245
சுகாதாரம் மற்றும் குடும்ப நலத்துறை அமைச்சகம்
ஒரே நாளில் கொவிட்-19 தொற்றிலிருந்து 82,961 பேர் குணமடைந்தனர்
இந்தியாவில் கொரோனா பாதிப்பிலிருந்து குணமடைவோர் தொடர்ந்து அதிகரிக்கின்றனர். கடந்த 24 மணி நேரத்தில் மிக அதிக அளவாக 82,961 பேர் கொரோனா தொற்றிலிருந்து குணமடைந்து வீடு திரும்பியுள்ளனர். இதன் மூலம் குணமடைந்தோர் வீதம் 78.53% ஆக அதிகரித்துள்ளது.
குணமடைந்தோர் மொத்த எண்ணிக்கை 39,42,360 ஆக உள்ளது.
கடந்த 24 மணி நேரத்தில் மகாராஷ்டிரா , ஆந்திரப் பிரதேசம் , கர்நாடகம்  , உத்தரப் பிரதேசம் , தமிழ்நாடு ஆகிய மாநிலங்களில் இருந்து 35.5% பேர் குணமடைந்துள்ளனர்.
சிகிச்சை பெறுபவர்களும் இந்த மாநிலங்களில் தான் சுமார் 60% பேர் உள்ளனர்.
நாட்டில் தற்போது, 9,95,933 பேர் சிகிச்சை பெற்று வருகின்றனர்.
குணமடைந்தோர் மற்றும் சிகிச்சை பெறுபவர்களுக்கான இடைவெளி 29 லட்சத்தை கடந்துவிட்டது. சிகிச்சை பெறுபவர்களை விட, குணமடைந்தோர் எண்ணிக்கை சுமார் 4 மடங்கு அதிகமாக உள்ளது.
நாட்டில் கடந்த 24 மணி நேரத்தில் 90,123 பேருக்கு புதிதாக தொற்று ஏற்பட்டுள்ளது.கொவிட் தொற்று தொடர்பான, நாடு முழுவதற்குமான புள்ளிவிவரங்கள், வரைபடங்கள் மற்றும் தரவுகளை ஆங்கில செய்திக் குறிப்பில் காணலாம்.
பிற விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1654884
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத்துறை வனவிலங்குகளை பறிமுதல் செய்தது
சென்னை விமான நிலைய சுங்கத்துறை அதிகாரிகள் தங்களுக்கு கிடைத்த ரகசிய தகவல்களின் அடிப்படையில் கோலாலம்பூரிலிருந்து 19.03.2023 அன்று சென்னை வந்த விமானத்தில் பயணம் செய்த இரண்டு ஆண் பயணியிடம் சோதனை மேற்கொண்டனர். அப்போது, அவர்கள் பையில் மறைத்து வைத்திருந்த 4 அரியவகை குரங்குகளைப் பறிமுதல் செய்தனர். பின்னர் அப்பயணி கைது செய்யப்பட்டு அடுத்தக்கட்ட விசாரணை நடைபெற்று கொண்டிருக்கிறது.
இத்தகவலை சென்னை சர்வதேச விமான நிலைய சுங்கத்துறையின் முதன்மை ஆணையர் திரு மேத்யு ஜாலி தெரிவித்தார்.
நித்தி ஆயோக்
வேளாண்மை மற்றும் மகாத்மா காந்தி தேசிய கிராமப்புற வேலைவாய்ப்பு உத்தரவாதத் திட்டத்தின் கொள்கை அணுகுமுறைகளை ஒருங்கிணைக்க முதலமைச்சர்கள் துணைக்குழு அமைக்கப்பட்டுள்ளது
வேளாண்மை மற்றும் மகாத்மா காந்தி தேசிய கிராமப்புற வேலைவாய்ப்பு உத்தரவாதத் திட்டத்தின் கொள்கை அணுகுமுறைகளை ஒருங்கிணைக்க முதலமைச்சர்கள் துணைக்குழுவை மத்திய அரசு அமைத்துள்ளது. இக்குழுவில், மத்தியப் பிரதேச முதலமைச்சர் அமைப்பாளராகவும், ஆந்திரா, பீகார், குஜராத், உத்தரப்பிரதேசம், மேற்குவங்கம், சிக்கிம் ஆகிய மாநிலங்களின் முதலமைச்சர்களும், நிதிஆயோக் உறுப்பினர் திரு ரமேஷ்சந்த்-ம் உறுப்பினர்களாக உள்ளனர். பிரதமர் அறிவுறுத்தலின்படி விவசாயிகளின் வருவாயை 2022 – ல் இருமடங்காக உயர்த்துவதற்கு பல பரிமாணங்கள் மற்றும் உள்ளடக்கிய அணுகுமுறைகள் தேவை. இத்திட்டத்திற்கான நிரந்தரத் தீர்மானம் ஜூன் மாதம் 17 ஆம் தேதி நிதி ஆயோக் அமைப்பில் இயற்றப்பட்டது. இத்திட்டம் சார்ந்த விவாதத்தின் போது விதைப்பிற்கு முன் மற்றும் அறுவடைக்குப்பின் நடவடிக்கைகள் மற்றும் விவசாயிகளின் அணுகுமுறைகள் குறித்து வலியுறுத்தப்பட்டது. இவை விவசாயிகளின் வருவாயை இருமடங்காக்கி நிலைத்த சொத்துக்கள் உருவாக்குவதற்கும், அவர்களது துன்பங்களை குறைக்கவும் உதவும் என தெரிவிக்கப்பட்டது.
வேளாண்மைத் துறை மற்றும் மகாத்மா காந்தி தேசிய கிராமப்புற வேலைவாய்ப்பு உத்தரவாத திட்டத்திற்கான ஒருங்கிணைந்த கொள்கை அணுகுமுறைகளை ஏற்படுத்த, ஏழு மாநில முதலமைச்சர்களையும் ஒருங்கிணைக்கும் அமைப்பாளராகவும் மத்தியப் பிரதேச முதலமைச்சரை பிரதமர் நியமித்துள்ளார். இத்துணைக்குழுவில் மத்தியப் பிரதேச முதலமைச்சர் அமைப்பாளராக மற்றும் ஆந்திரப்பிரதேசம், பீகார், குஜராத், உத்தரப்பிரதேசம், மேற்குவங்கம், சிக்கிம் ஆகிய மாநிலங்களின் முதலமைச்சர்கள் துணைக்குழுவின் உறுப்பினர்களாக உள்ளனர். துணைக் குழுவின் அனைத்துத் சேவைகளை நிதிஆயோக் வழங்கும்.
சிறப்பு சேவைகள் மற்றும் கட்டுரைகள்
நேரு இளைஞர் மையம் சார்பில் தர்மபுரி, கிருஷ்ணகிரி மாவட்டங்களில் எனது மண், எனது தேசம் யாத்திரை நடைபெற்றது
விடுதலையின் அமிர்தப் பெருவிழாவின் ஒரு பகுதியாக, எனது மண் எனது தேசம் என்ற இயக்கத்தின் நாடு தழுவிய இரண்டாம் கட்ட பிரச்சாரம் தமிழ்நாடு மற்றும் புதுச்சேரி முழுவதும் நடைபெற்று வருகிறது. கிராமங்கள் மற்றும் நகர்ப்புறங்களில் உள்ள வீடுகளில் இருந்து தன்னார்வல இளைஞர்கள் மற்றும் இளைஞர் மன்றங்களின் உறுப்பினர்களால் மண் மற்றும் அரிசி, அமிர்த கலசத்தில் சேகரிக்கப்பட்டு வருகின்றன. மாநிலத்தின் அனைத்து மூலைகளிலிருந்தும் மண் மற்றும் அரிசியை எடுத்துச் செல்லும் அமிர்த கலச யாத்திரைகள், மத்திய மற்றும் மாநில அரசு முகமைகள், நேரு இளைஞர் மையம், நாட்டு நலப்பணித் திட்டம், சாரண சாரணியர் இயக்கங்களின் உறுப்பினர்கள், அங்கன்வாடி ஊழியர்கள் மற்றும் பொதுமக்கள் உள்ளிட்ட பல்வேறு தரப்பினரால் மேற்கொள்ளப்பட்டு வருவது, எனது மண் எனது தேசம் இயக்கத்தின் இரண்டாம் கட்டத்தின் சிறப்பம்சமாகும். கிராமங்களிலிருந்து மண் சேகரிக்கப்படும் போது, ஐந்து முக்கிய அம்சங்கள் அடங்கிய உறுதிமொழியும் ஏற்றுக்கொள்ளப்படுகிறது. இந்த கிராம அளவிலான நடவடிக்கைகள் செப்டம்பர் 30-ஆம் தேதி வரைத் தொடரும். இந்த யாத்திரையின் போது சேகரிக்கப்பட்ட மண், பெரிய கலசத்தில் சேர்க்கப்பட்டு, கலக்கப்படும். பின்னர், துணிச்சல்மிக்க வீரர்களை கௌரவிப்பதற்காக வட்டார தலைமையகங்களில் ஏற்பாடு செய்யப்படும் விழாவிற்கு அந்தக் கலசம் கொண்டு வரப்படும்.
தர்மபுரி நேரு இளைஞர் மையம் சார்பில் ஏற்பாடு செய்யப்பட்டிருந்த அமிர்த கலச யாத்திரை, அம்மாவட்டத்தில் உள்ள செந்தில் பப்ளிக் பள்ளியில் நிறைவடைந்தது. பள்ளி வளாகத்தில் நடைபெற்ற விழாவில், தர்மபுரி தொகுதி சட்டமன்ற உறுப்பினர் திரு எஸ்.பி.வெங்கடேஸ்வரன், தன்னார்வலர்களால் சேகரிக்கப்பட்ட மண்ணைப் பெற்றுக் கொண்டார். நேரு இளைஞர் மையத்தின் மாவட்ட இளைஞர் அதிகாரி திரு பிரேம் பரத்குமார், நல்லம்பள்ளி ஒன்றியத் தலைவர் திருமிகு மகேஸ்வரி பெரியசாமி, பள்ளியின் மூத்த முதல்வர் திரு எஸ். சீனிவாசன், வழக்கறிஞர் திரு கே.ஜி.காவேரிவர்மன், பள்ளி முதல்வர் திரு செந்தில்முருகன் ஆகியோர் விழாவில் உரையாற்றினார்கள். நிகழ்ச்சியின் போது ஐந்து முக்கிய அம்சங்களை உள்ளடக்கிய உறுதிமொழியும் ஏற்றுக் கொள்ளப்பட்டது.
எனது மண் எனது தேசம் இயக்கத்தின் கீழ் நேரு இளைஞர் மையம் சார்பில் கிருஷ்ணகிரி மாவட்டத்திலும் மண் சேகரிப்பு நிகழ்ச்சி நடைபெற்றது. தேசிய இளைஞர் தன்னார்வலர்கள், இளைஞர் மன்றங்கள் மற்றும் மகளிர் மன்ற உறுப்பினர்கள் இந்த நிகழ்ச்சிக்கு முன்னிலை வகித்தனர். கிருஷ்ணகிரியில் உள்ள ரிச்மான் மேல்நிலைப் பள்ளியில் நடைபெற்ற விழாவில், மூத்த விஞ்ஞானியும், வேளாண் அறிவியல் மையத்தின் தலைவருமான முனைவர் த. சுந்தரராஜ் சிறப்பு விருந்தினராகக் கலந்து கொண்டார். நாட்டு நலப்பணித் திட்டம் மற்றும் கல்வி நிறுவனங்களின் ஆதரவுடன் மாவட்ட நேரு இளைஞர் மையங்களால் இதுபோன்ற நிகழ்ச்சிகள் மற்ற மாவட்டங்களிலும் நடைபெற்றன.
பிரதமர் அலுவலகம்
இந்தியா – ஜப்பான் இடையே தூதரக உறவுகள் தொடங்கியதன் 70 ஆவது ஆண்டு குறித்து பிரதமர் மகிழ்ச்சி தெரிவித்துள்ளார்
இந்தியா – ஜப்பான் இடையே தூதரக உறவுகள் தொடங்கி இன்று 70 ஆண்டுகள் ஆவது குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார். ராணுவம், பொருளாதாரம், மக்களுடன் மக்கள் தொடர்பு என அனைத்துத் துறைகளிலும் நமது உறவுகள் ஆழமாகியுள்ளன என்று திரு மோடி மேலும் கூறியுள்ளார்.
தொடர்ச்சியான டுவிட்டர் செய்திகளில் பிரதமர் கூறியிருப்பதாவது;
“இந்தியா – ஜப்பான் இடையே தூதரக உறவுகள் தொடங்கியதன் 70 ஆவது ஆண்டினை இன்று நாம் கொண்டாடும் நிலையில், ராணுவம், பொருளாதாரம், மக்களுடன் மக்கள் தொடர்பு என அனைத்துத் துறைகளிலும் நமது உறவுகள் ஆழமாகியிருப்பதைக் காண நான் மகிழ்ச்சி அடைகிறேன்”
“வருடாந்திர உச்சிமாநாட்டிற்காக எனது நண்பர் பிரதமர் கிஷிடா230 @kishida230 அண்மையில் இந்தியாவுக்கு பயணம் செய்த போது, கொவிடுக்கு பிந்தைய உலகில் நமது சிறப்பு ராணுவ மற்றும் உலகளாவிய ஒத்துழைப்பை ஆழப்படுத்துவதற்கான திட்டத்தை முன்வைத்தார். இந்த நோக்கத்தை நிறைவேற்ற பிரதமர் கிஷிடாவுடன் தொடர்ந்து பணியாற்றுவதை நான் எதிர்நோக்கியிருக்கிறேன்”
இளைஞர் நலன் மற்றும் விளையாட்டு அமைச்சகம்
இளைஞர் நலன் மற்றும் விளையாட்டு மேம்பாடு குறித்த முக்கிய அறிவிப்புகள்
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய இளைஞர் விவகாரங்கள் மற்றும் விளையாட்டுத் துறை இணை அமைச்சர்  திரு கிரண் ரிஜிஜூ, கீழ்க்கண்ட தகவல்களை அளித்தார்.
விளையாடு இந்தியா திட்டத்தின் கீழ் கேரள மாநிலம் கண்ணூரில் உள்ள மருத்துவக் கல்லூரியில் 400 மீட்டர் நீளம் கொண்ட செயற்கை தளத்தை ரூ 7 கோடியில் அமைப்பதற்கான கருத்துருவை திட்ட மதிப்பிடுதல் குழு பரிந்துரை செய்தது. ஒப்புதலுக்காக இது அடுத்த கட்டத்துக்கு செல்லவுள்ளது.
விளையாடு இந்தியா திட்டத்தின் கீழும், ஒரே இந்தியா, ஒப்பற்ற இந்தியா திட்டத்தின் மூலமும் உள்நாட்டு/பழங்குடியினர் விளையாட்டுகளை அமைச்சகம் ஊக்கப்படுத்தி வருகிறது. மேலும், வீரர்களுக்கும், வீராங்கனைகளுக்கும் உதவித் தொகை மற்றும் விருதுகள் வழங்கி ஊக்குவிக்கப்படுகிறது.
கபடி விளையாட்டை ஊக்குவிப்பதற்காக அரசு பல்வேறு நடவடிக்கைகளை எடுத்து வருகிறது. 126 கபடி வீரர்கள் திறன் கண்டறிதல் திட்டத்தின் மூலம் தேர்ந்தெடுக்கப்பட்டுள்ளனர். இந்திய விளையாட்டு ஆணையத்தின் மையங்களில் கபடி வீரர்களுக்கு பயிற்சி அளிகப்படுகிறது.
தேசிய விளையாட்டு கூட்டமைப்புகளின் மூலம் விளையாட்டுகளுக்கு நிதியுதவி அளிக்கப்படுகிறது. 2019-20-இல் நிதியுதவிக்காக ரூ 300.85 கோடி ஒதுக்கீடு செய்யப்பட்ட நிலையில், 2020-21-இல் ரூ 245 கோடி செய்யப்பட்டுள்ளது.
கொவிட்-19 பெருந்தொற்றின் போது வீரர்கள் மற்றும் பயிற்சியாளர்களின் நலன் கருதி இணைய வழி பயிற்சி வகுப்புகள் நடத்தப்பட்டன. கருத்தரங்கங்களும், பயிற்சி பட்டறைகளும் தொடர்ந்து ஏற்பாடு செய்யப்பட்டன.
விளையாட்டு மாநில பிரிவில் இருந்தாலும், இந்தத் துறையில் மத்திய அரசு பல்வேறு வகைகளில் மாநிலங்களுக்கு உதவி புரிகிறது. விளையாடு இந்தியா திட்டத்தின் கீழ் 2932 வீரர்களும், இந்திய விளையாட்டு ஆணைய திட்டங்களின் கீழ் 10248 வீரர்களும் தொடர் பயிற்சிக்காக தேர்வு செய்யப்பட்டுள்ளனர்.
கோவாவில் 2020 அக்டோபர் 20 முதல் 2020 நவம்பர் 4 வரை நடக்கவிருந்த 36-வது தேசிய விளையாட்டு போட்டிகள் கொவிட்-19 பெருந்தொற்றின் காரணமாக தள்ளி வைக்கப்பட்டுள்ளன. விளையாட்டு உள்கட்டமைப்புக்காக கோவா அரசுக்கு ரூ 97.80 கோடி மத்திய நிதியுதவி அளிக்கப்பட்டுள்ளது.
தேசிய போதை மருந்து பரிசோதனை ஆய்வகம் ஆய்வகங்களுக்கான சர்வதேச தரநிலைகள் மற்றும் உலகளாவிய போதை மருந்துத் தடுப்பு முகமையின் தேவைகளை பூர்த்தி செய்து, இது தொடர்பான அறிக்கையை உலகளாவிய போதை மருந்துத் தடுப்பு முகமையிடம் 2020 ஆகஸ்ட் 29 அன்று சமர்ப்பித்திருக்கிறது.
தேசிய விளையாட்டு விருதுகளுக்கான பரிசுத் தொகையை அரசு சமீபத்தில் அதிகரித்துள்ளது. ராஜிவ் காந்தி கேல் ரத்னா விருதுக்கான பரிசுத்தொகை ரூ 7.5 லட்சத்தில் இருந்து ரூ 25 லட்சமாகவும், துரோணாச்சார்யா விருதுக்கான  பரிசுத்தொகை ரூ 5 லட்சத்தில் இருந்து ரூ 10 லட்சமாகவும், துரோணாச்சார்யா விருதுக்கான  பரிசுத்தொகை ரூ 5 லட்சத்தில் இருந்து ரூ 15 லட்சமாகவும், அர்ஜுனா விருதுக்கான பரிசுத்தொகை ரூ 5 லட்சத்தில் இருந்து ரூ 15 லட்சமாகவும், தியான் சந்த் விருதுக்கான பரிசுத்தொகை ரூ 5 லட்சத்தில் இருந்து ரூ 10 லட்சமாகவும் உயர்த்தப்பட்டுள்ளது.
(Visitor Counter : 74
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பு மருந்து வழங்கலின் முன்னேற்றம் குறித்து மாநிலங்கள்/யூனியன் பிரதேசங்களுடன் மத்திய அரசு ஆய்வு
கொவிட் தடுப்பு மருந்து வழங்கலின் நிலவரம் குறித்து சுகாதார செயலாளர்கள் மற்றும் மாநிலங்கள் மற்றும் யூனியன் பிரதேசங்களின் தேசிய சுகாதார இயக்கத்தின் நிர்வாக இயக்குநர்களுடன் காணொலி மூலம் மத்திய சுகாதார செயலாளர் திரு ராஜேஷ் பூஷன் மற்றும் கொவிட்-19-ஐ கட்டுப்படுத்துவதற்கான தொழில்நுட்பம் மற்றும் தரவு மேலாண்மைக்கான அதிகாரமளிக்கப்பட்ட குழுவின் தலைவரும் கொவிட்-19 தடுப்பு மருந்து வழங்கலுக்கான தேசிய நிபுணர் குழுவின் உறுப்பினருமான டாக்டர் ஆர் எஸ் சர்மா இன்று ஆய்வு செய்தனர்.
தடுப்பு மருந்து வழங்கலின் நடவடிக்கையின் பல்வேறு கூறுகள் குறித்த மாநில வாரியான விரிவான விளக்கத்திற்கு பிறகு, கீழ்க்கண்டவற்றை மத்திய சுகாதார செயலாளர் எடுத்துரைத்தார்:முதல் டோஸ் தடுப்பு மருந்து செலுத்தி கொண்ட அனைத்து பயனாளிகளும் முன்னுரிமை அடிப்படையில் இரண்டாம் டோஸ் பெறுவதை மாநிலங்கள் உறுதி செய்ய வேண்டும். அதிக அளவிலான பயனாளிகள் இரண்டாம் டோசுக்காக காத்திருப்பது குறித்து வலியுறுத்தப்பட்டது.
2. இந்திய அரசு மூலம் வழங்கப்படும் தடுப்பு மருந்துகள் குறித்து மாநிலங்களுக்கு முன்கூட்டியே தெரியப்படுத்தப்படுகிறது. எனவே அதன் அடிப்படையில் மாநிலங்கள் திட்டமிட்டுக் கொள்ள வேண்டும்.
3. தடுப்பு மருந்து வீணாவதை தடுக்குமாறு மாநிலங்கள் வலியுறுத்தப்பட்டன. வீணாகும் அளவு ஒட்டுமொத்தமாக குறைந்திருந்தாலும் ஒரு சில மாநிலங்களில் தடுப்பு மருந்து வீணாதல் இன்னும் குறைக்கப்பட வேண்டும் என்று மத்திய சுகாதார செயலாளர் குறிப்பிட்டார். தடுப்பு மருந்தை கவனமாக பயன்படுத்த வேண்டும் என்றும் இனிமேல் தடுப்பு மருந்துகள் வீணானால் மாநிலங்களுக்கு வழங்கப்படும் இருக்கும் ஒதுக்கீட்டில் பிடித்தம் செய்யப்படும்.
4. தடுப்பு மருந்து வழங்கலின் தாராளமயமாக்கப்பட்ட மூன்றாம் கட்டத்தில் இந்திய அரசு தவிர மற்ற வழிகளிலும் தடுப்பு மருந்தை கொள்முதல் செய்யலாம் என்று தெரிவிக்கப்பட்டுள்ளது குறித்து மாநிலஙகளுக்கு விளக்கப்பட்டது. தனியார் தடுப்பு மருந்து உற்பத்தியாளர்களுக்கு மாநிலங்கள் நிலுவை வைத்துள்ள கட்டணங்களை பொருத்தவரை, இரண்டு அல்லது மூன்று மூத்த அதிகாரிகளை நியமித்து தடுப்பு மருந்து உற்பத்தியாளர்களுடன் தினசரி ஒருங்கிணைத்து விநியோகங்களை முறைப்படுத்தலாம். இதே குழு தனியார் மருத்துவமனைகளையும் ஒருங்கிணைக்கலாம். இதன் மூலம் மாநிலத்தின் ஒட்டுமொத்த தடுப்பு மருந்து வழங்கும் பணிகள் முன்னேற்றம் அடையும்.
5. தடுப்பு மருந்து வழங்கும் நடவடிக்கையின் மாறிவரும் தேவைகளை கருத்தில் கொண்டு கோவின் தளத்தில் மாற்றங்கள் செய்யப்பட்டு வருகின்றன. இலக்கு நிர்ணயிக்கப்பட்டுள்ள குழுக்களுக்கு தடுப்பு மருந்தை சிறப்பான முறையில் வழங்குவதற்காக இரண்டாம் டோஸ் நிலுவை அறிக்கையை மாநிலங்கள் பதிவிறக்கம் செய்து கொள்ளலாம். தேவைக்கேற்ப தடுப்புமருந்து வழங்கல் அமர்வின் அளவை அதிகாரிகள் அதிகரித்துக் கொள்ளலாம். புகைப்பட அடையாள அட்டை இல்லாத பயனாளிகளையும் பதிவு செய்து கொள்ளலாம். தடுப்பு மருந்து பயன்பாடு அறிக்கையையும் மாவட்ட தடுப்பு மருந்து அலுவலர் மற்றும் தடுப்பு மருந்து வழங்கல் மைய மேலாளர் பதிவிறக்கம் செய்து கொள்ளலாம்.(Visitor Counter : 192
உள்துறை அமைச்சகம்
முன்னாள் பிரதமர் பாரத ரத்னா அடல் பிஹாரி வாஜ்பாய் பிறந்த நாளை முன்னிட்டு அவருக்கு மத்திய உள்துறை அமைச்சர் திரு அமித் ஷா மரியாதை செலுத்தினார்
முன்னாள் பிரதமர் பாரத ரத்னா அடல் பிஹாரி வாஜ்பாய் பிறந்த நாளை முன்னிட்டு, புதுதில்லியில் உள்ள அவரது நினைவிடத்தில், மத்திய உள்துறை அமைச்சர் திரு அமித் ஷா இன்று மரியாதை செலுத்தினார்
டிவிட்டரில் மத்திய உள்துறை அமைச்சர் விடுத்துள்ள செய்தியில், “மிகவும் மதிப்பிற்குரிய பாரத் ரத்னா அடல் ஜியின் பிறந்த நாளில், சதைவா அடல் நினைவிடத்தில் மலர் அஞ்சலி செலுத்தினேன். அடல் ஜியின் எண்ணங்களும் நாட்டின் முன்னேற்றத்திற்கான அவரது அர்ப்பணிப்பும் எப்போதும் நாட்டுக்குச் சேவை செய்ய நமக்கு பலத்தைத் தரும்’’ என கூறியுள்ளார்.
திரு அமித்ஷா மேலும் கூறுகையில், ‘‘ வளர்ச்சியின் சகாப்தம், ஏழைகளின் நலன், இந்தியாவில் நல்லாட்சி என தேசத்திற்காக அர்ப்பணித்த வாழ்க்கையைத் தொடங்கிய மதிப்பிற்குரிய அடல் பிஹாரி வாஜ்பாய்க்கு வணக்கங்கள். அடல் ஜியின் கடமையும் தேசிய சேவையும் எப்போதும் நமக்கு உத்வேகத்தின் மையமாக இருக்கும். வேலை செய்வதில் அடல் ஜியின் உறுதி, நாட்டிற்கு சேவை செய்வதற்கு அடல் ஜியின் அர்ப்பணிப்பு ஆகியவை, எப்போதும் நமக்கு உத்வேகம் அளிக்கும் மையமாக இருக்கும்’’ என குறிப்பிட்டுள்ளார்.
-----
(
அறிவியல் மற்றும் தொழில்நுட்பத்துறை
பெங்களூரு விஞ்ஞானிகள், மின்காந்த குறுக்கீட்டிற்கு கண்ணுக்குப் புலப்படாத கவசத்தை உருவாக்கியுள்ளனர்
எச்.ஜி வெல்ஸ் 'இன்விசிபிள் மேன்' உடலின் ஒளியியல் பண்புகளை கண்ணுக்கு தெரியாதவாறு மாற்றினார். அதே போன்ற ஒரு செயல்திறனை விஞ்ஞானிகள் தற்போது உருவாக்கி சாதித்துள்ளனர். வெளிப்படையான அடி மூலக்கூறுகளில் தொடர்ச்சியான படத்திற்கு பதிலாக ஒரு உலோக வலை துவார கட்டமைப்பை வடிவமைப்பதன் மூலம் மின்காந்த குறுக்கீட்டுக்கு  வெளிப்படையான கவசத்தை இதன் மூலம் உருவாக்க முடியும். கண்ணுக்குப் புலப்படாத கவசத்தை ராணுவம் தொடர்பான பல்வேறு ரகசியமான பயன்பாடுகளில் உபயோகப்படுத்தலாம். மேலும், மின்காந்த அலை உமிழ்ப்பான் அல்லது உறிஞ்சும் சாதனங்களில் அவற்றின் அழகிய ரசனையோடு சமரசம் செய்யாமல் படர்ந்திருக்கும்.
இந்திய அரசின் அறிவியல் மற்றும் தொழில்நுட்பத் துறையைச் சேர்ந்த தன்னாட்சி நிறுவனமான பெங்களூரு, நானோ மற்றும் மென்மையான பொருள் அறிவியல் மைய விஞ்ஞானிகள் இந்த வெளிப்படையான வளையத்தக்க மின்காந்த குறுக்கீட்டு கவசங்களை முன்னோடியாக உலோக வலை துவாரங்களால் உருவாக்கி, பூச்சு தெளிப்பான் வழியாக விரிசல் வார்ப்பு முறையில் பயன்படுத்தி, அவர்களது ஆய்வுக்கூடத்தில் செயல்படுத்தி உள்ளனர்.
இந்தத் திட்டத்தில் பணிபுரியும் சி.என்.எஸ் விஞ்ஞானி டாக்டர் அசுதோஷ் கே சிங் கூறுகையில், “இந்த கண்டுபிடிப்பு ஆற்றல் மிகுந்தது, அதிக அளவில் பயனளிக்கும் வெளிப்படையான மற்றும் நெகிழ்வான மின்காந்த குறுக்கீடு கவசங்களுக்கான மிகப்பெரிய தேவையை நிறைவு செய்யும். மேலும், மின்காந்த அலை உமிழ்ப்பான் அல்லது உறிஞ்சும் சாதனங்களில் அழகிய ரசனையோடு சமரசம் செய்யாமல் படர்ந்திருக்கும்”, என்று குறிப்பிட்டார்.
மேலும் விவரங்களுக்கு : https://pib.gov.in/PressReleasePage.aspx?PRID=1646583
பிரதமர் அலுவலகம்
உத்தரப்பிரதேசத்தைச் சேர்ந்த பிரதமரின் கரீப் கல்யாண் அன்ன யோஜனா திட்டப் பயனாளிகளுடன், ஆகஸ்ட் 5 அன்று பிரதமர் கலந்துரையாடல்
உத்தரப்பிரதேசத்தைச் சேர்ந்த பிரதமரின் கரீப் கல்யாண் அன்ன யோஜனா திட்டத்தின் பயனாளிகளுடன், பிரதமர் திரு.நரேந்திர மோடி ஆகஸ்ட் 5–ந் தேதி பிற்பகல் ஒரு மணியளவில் காணொலி வாயிலாக கலந்துரையாட உள்ளார்.
ஆகஸ்ட் 5-ந் தேதியை பிரதமரின் கரீப் கல்யாண் யோஜனா திட்ட நாளாக, உத்தரப்பிரதேச மாநிலம் கொண்டாட உள்ளது. இந்தத் திட்டத்தின் பலன்களைப் பெறாமல் ஒரு பயனாளி கூட விடுபட்டு விடக்கூடாது என்பதை உறுதி செய்வதற்காக பிரம்மாண்ட விழிப்புணர்வு நிகழ்ச்சி ஒன்றும் தொடங்கப்பட உள்ளது.
பிரதமரின் கரீப் கல்யாண் அன்ன யோஜனா திட்டத்தின் வாயிலாக, அந்த மாநிலத்தைச் சேர்ந்த, ஏறத்தாழ 15 கோடி பயனாளிகள் இலவச ரேஷன் பொருட்களைப் பெற்று வருகின்றனர். இந்தத் திட்டத்தின் பயனாளிகளுக்கு, சுமார் 80,000 நியாய விலைக்கடைகள் மூலம் உணவு தானியங்கள் விநியோகிக்கப்பட்டு வருகின்றன.
இந்த நிகழ்ச்சியில் உத்தரப்பிரதேச மாநில முதல்வர் திரு.யோகி ஆதித்தநாத்தும் கலந்து கொள்கிறார்.
சுகாதாரம் மற்றும் குடும்ப நலத்துறை அமைச்சகம்
நாட்டின் மொத்த கொரோனா பாதிப்புகளில் 4.85 சதவீதம் பேர் மட்டுமே தற்போது சிகிச்சையில் உள்ளனர்
இந்தியாவில் கொரோனா நோயின் மொத்த பாதிப்புகளில் தற்போது 5 சதவீதத்திற்கும் குறைவாக 4.85 சதவீதம்  பேர் மட்டுமே சிகிச்சை பெற்றுவருகின்றனர்.
குணமடைந்தோர் விகிதம் 93 சதவீதத்திற்கும் அதிகமாக 93.68 ஆக பதிவாகியுள்ளது.
கடந்த 24 மணி நேரத்தில் 41,024 பேர் குணமடைந்து வீடு திரும்பியுள்ளனர், இதன் மூலம் நாட்டில் குணமடைந்தவர்களின் எண்ணிக்கை 85,62,641 ஆக உயர்ந்துள்ளது.
குணமடைந்தோர் மற்றும் தற்போது சிகிச்சை பெற்று வருவோர் ஆகியோருக்கான இடைவெளி தொடர்ந்து அதிகரித்து, 81,19,155 ஆக தற்போது பதிவாகியுள்ளது.
கடந்த 24 மணி நேரத்தில் 44,059 பேருக்கு நோய் தொற்று இருப்பது கண்டறியப்பட்டுள்ளது. கடந்த 8-ஆம் தேதி முதல் தொடர்ந்து 16 நாட்களாக நாள் ஒன்றுக்கு 50 ஆயிரத்திற்கும் குறைவான பாதிப்புகள் நாட்டில் ஏற்பட்டு வருகின்றன.
குளிர் காலம் தொடங்கியுள்ள இந்த காலகட்டத்தில் பல்வேறு நாடுகளில் நோயின் தாக்கம் அதிகரித்து வரும் நிலையில், இந்தியாவில் தாக்கம் குறைந்து வருவது மிகவும் முக்கியத்துவம் வாய்ந்ததாகக் கருதப்படுகிறது. கடந்த 24 மணி நேரத்தில் 511 பேர் உயிரிழந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleseDetailm.aspx?PRID=1675020
பாதுகாப்பு அமைச்சகம்
இந்திய விமானப்படையில் ஆயுத அமைப்புக் கிளையை உருவாக்க அரசு ஒப்புதல் அளித்துள்ளது
இந்திய விமானப்படையின்  வரலாற்றுச் சிறப்புமிக்க நடவடிக்கையாக, ஆயுத அமைப்புகள்  கிளை என்ற புதிய கிளையை உருவாக்க அரசு ஒப்புதல் அளித்துள்ளது.
டபிள்யூஎஸ் கிளையை உருவாக்கியதன் நோக்கமானது, அனைத்து ஆயுத அமைப்பு நிபுணர்களையும் ஒரு குடையின் கீழ் ஒன்றிணைத்து, அனைத்து தரை மற்றும் வான்வழி ஆயுத அமைப்புகளின் செயல்பாடுகளுக்காக அர்ப்பணிக்கப்பட்டுள்ளது.
தரையிலிருந்து தரை இலக்கை தாக்கும் ஏவுகணைகள், தரையிலிருந்து வான் இலக்கை தாக்கும் ஏவுகணைகள், தொலைதூரத்திலிருந்து இயக்கப்படும் ஆளில்லா விமானம் மற்றும் இரட்டை விமானிகள், படையினர் பலர் பயணிக்கும் விமானம் ஆகியவற்றில் ஆயுத அமைப்பை இயக்கும் தொகுப்பு உள்ளிட்டவற்றைக் கொண்டதாக இந்தக் கிளை இருக்கும்.
இந்திய விமானப் படையின் போர்த் திறனை மேம்படுத்துவது தொடர்பான நடவடிக்கைகளில் இந்தக் கிளை தனது மகத்தான பங்களிப்பை வழங்கும்.
பிரதமர் அலுவலகம்
துறவி ரவிதாஸின் பிறந்தநாளன்று பிரதமர் அவருக்கு மரியாதை
துறவி ரவிதாஸின் பிறந்த நாளை முன்னிட்டு பிரதமர் திரு நரேந்திர மோடி, அவருக்கு மரியாதை செலுத்தியுள்ளார்.
இதுதொடர்பாக அவர் வெளியிட்டுள்ள சுட்டுரைச் செய்தியில், “பல நூற்றாண்டுகளுக்கு முன்னர் சமத்துவம், நல்லிணக்கம், இரக்க குணம் தொடர்பாக துறவி ரவிதாஸ் அவர்கள் விடுத்த செய்தி, பல ஆண்டு காலம் நாட்டு மக்களுக்கு ஊக்கமளிக்கப் போகிறது. அவரது பிறந்தநாளை முன்னிட்டு அவருக்கு எனது மரியாதை”, என்று குறிப்பிட்டுள்ளார்.
குறு சிறு மற்றும் நடுத்தர தொழில் துறை அமைச்சகம்
கோவிட்-19-இன் போது ஜம்மு காஷ்மீரில் உள்ள காதி கைவினைக் கலைஞர்களுக்கு ரூ. 30 கோடியை காதி மற்றும் கிராமத் தொழில்கள் ஆணையம் வழங்கியது
கோவிட்-19-இன் போது ஜம்மு காஷ்மீரில் உள்ள காதி கைவினைக் கலைஞர்கள் மீது சிறப்பு கவனத்தை காதி மற்றும் கிராமத் தொழில்கள் ஆணையம் செலுத்தியது. நாடு முழுவதும் நீடித்த வேலைவாய்ப்பை உருவாக்க தொய்வின்றி உழைத்த காதி மற்றும் கிராமத் தொழில்கள் ஆணையம். மத்திய அரசின் கவனம் பெற்ற பகுதியான ஜம்மு காஷ்மீருக்கு மட்டும் ரூ.29.65 கோடியை வழங்கியது.
ஜம்மு காஷ்மீரில் உள்ள 84 காதி நிறுவனங்களுடன் இணைந்துள்ள 10,800 காதி கைவினைக் கலைஞர்களுக்கு 2020 மே முதல் செப்டம்பர் வரை இத்தொகை வழங்கப்பட்டது.
உற்பத்தி நடவடிக்கைகளுடன் நேரடியாக இணைந்துள்ள காதி மற்றும் கிராமத் தொழில்கள் ஆணையத்தின் மாற்றியமைக்கப்பட்ட சந்தைப்படுத்துதல் மேம்பாட்டு உதவித்திட்டத்தின் கீழ் இந்த நிதியுதவி வழங்கப்பட்டது. கைவினைக் கலைஞர்களின் வங்கிக் கணக்குகளுக்கு நேரடியாகப் பணம் செலுத்தப்பட்டது.
கோவிட்-19-இன் போது, ஜம்மு காஷ்மீரில் உள்ள காதி நிறுவனங்களின்
மாற்றியமைக்கப்பட்ட சந்தைப்படுத்துதல் மேம்பாட்டு உதவித் திட்ட நிலுவைத் தொகைகளை செலுத்துவதற்கான சிறப்பு நடவடிக்கையையும் காதி மற்றும் கிராம தொழில்கள் ஆணையம் எடுத்தது.
2016-17-ஆம் ஆண்டு முதல் 2018-19-ஆம் வருடத்திற்கான இந்த நிலுவைத் தொகைகள் பல்வேறு தொழில்நுட்பக் காரணங்களால் செலுத்தப்படாமல் இருந்தன.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1684595
அறிவியல் மற்றும் தொழில்நுட்பத்துறை
இந்திய சர்வதேச அறிவியல் திருவிழாவில் பாரம்பரிய கலைஞர்கள் மற்றும் கைவினை பொருட்களுக்கு முக்கியத்துவம்
இந்திய சர்வதேச அறிவியல் திருவிழா 2020-வின் முன்னோட்டமாக பல்வேறு தலைப்புகளின் கீழ் சொற்பொழிவுகள் உள்ளிட்ட நிகழ்ச்சிகளை அறிவியல் மற்றும் தொழிலக ஆராய்ச்சிக் குழு-மத்திய இயந்திர பொறியியல் ஆராய்ச்சி நிறுவனம்  நடத்தியது.
நகர்ப்புற திடக்கழிவு, நிலம் மற்றும் நீரில் செயலாற்றும் ரோபாட்டுகள், சூரியசக்தி தொழில்நுட்பங்கள், திறன்மிகு மின் தொகுப்புகள், சிறு மின் தொகுப்புகள் மற்றும் வேளாண் இயந்திரங்கள் ஆகியவற்றைக் குறித்து இந்த சொற்பொழிவுகள் நடத்தப்பட்டன.
மொத்தம் எட்டு நிகழ்ச்சிகள் நடத்தப்பட்டு, 17 ஆயிரம் பேரை இவை இணையம் மூலம் சென்றடைந்தன. முன்னோட்ட நிகழ்ச்சிகளில் நிறைவு விழா 2020 நவம்பர் 27 அன்று நடந்தது. விஞ்ஞான பாரதியின் தேசிய அமைப்பு செயலாளர் திரு ஜெயந்த் சஹஸ்ரபுத்தே சிறப்பு விருந்தினராக பங்கேற்றார்.
இந்திய சர்வதேச அறிவியல் திருவிழாவில் பாரம்பரிய கலைஞர்கள் மற்றும் கைவினை பொருட்களுக்கு முக்கியத்துவம் அளிக்க முடிவெடுக்கப்பட்டுள்ளது. திருவிழாவின் ஒரு பகுதியாக கைவினைப் பொருட்களின் கண்காட்சியும் நடைபெறும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்: https://pib.gov.in/PressReleasePage.aspx?PRID=1676718
------
(Visitor Counter : 132